CELEX: E2007J0008
Language: sl
Date: 2008-10-16 00:00:00
Title: Sodba Sodišča z dne 20. junija 2008 v zadevi E-8/07 med: Celino Nguyen ter državo Norveško, ki jo zastopa Justis- og politidepartementet (Ministrstvo za pravosodje in policijo) (Obvezno zavarovanje civilne odgovornosti pri uporabi motornih vozil – Direktive 72/166/EGS, 84/5/EGS in 90/232/EGS – Nadomestilo za negospodarsko škodo – Pogoji za odgovornost države – Dovolj resna kršitev)

16.10.2008   
            
            
               SL
            
            
               Uradni list Evropske unije
            
            
               C 263/4
            
         
      SODBA SODIŠČA
   
   z dne 20. junija 2008
   v zadevi E-8/07 med:
   Celino Nguyen ter državo Norveško, ki jo zastopa Justis- og politidepartementet (Ministrstvo za pravosodje in policijo)
   
      (Obvezno zavarovanje civilne odgovornosti pri uporabi motornih vozil – Direktive 72/166/EGS, 84/5/EGS in 90/232/EGS – Nadomestilo za negospodarsko škodo – Pogoji za odgovornost države – Dovolj resna kršitev)
   
   (2008/C 263/04)
   V zadevi E-8/07 med Celino Nguyen in državo Norveško, ki jo zastopa Justis- og politidepartementet (Ministrstvo za pravosodje in policijo), katere predmet je ZAHTEVA, ki jo je na Sodišče vložilo Oslo tingrett (okrožno sodišče v Oslu) glede razlage Sporazuma EGP in zlasti v zvezi z naslednjimi akti, navedenimi v Prilogi IX:
   
               —
            
            
               aktom, navedenim v točki 8 Priloge IX (Direktiva Sveta 72/166/EGS z dne 24. aprila 1972 o približevanju zakonodaje držav članic o zavarovanju civilne odgovornosti pri uporabi motornih vozil in o izvajanju obveznosti zavarovanja takšne odgovornosti, v nadaljnjem besedilu „Prva direktiva o zavarovanju motornih vozil“),
            
         
               —
            
            
               aktom, navedenim v točki 9 Priloge IX (Druga Direktiva Sveta 84/5/EGS z dne 30. decembra 1983 o približevanju zakonodaje držav članic o zavarovanju civilne odgovornosti pri uporabi motornih vozil, v nadaljnjem besedilu „Druga direktiva o zavarovanju motornih vozil“),
            
         
               —
            
            
               aktom, navedenim v točki 10 Priloge IX (Tretja Direktiva Sveta 90/232/EGS z dne 14. maja 1990 o približevanju zakonodaje držav članic o zavarovanju civilne odgovornosti pri uporabi motornih vozil, v nadaljnjem besedilu „Tretja direktiva o zavarovanju motornih vozil“),
            
         je Sodišče v sestavi Carl Baudenbacher, predsednik, Thorgeir Örlygsson, sodnik in poročevalec, in Ola Mestad, ad hoc sodnik, dne 20. junija 2008 razglasilo sodbo, katere izrek se glasi:
   
               1.
            
            
               
                  Izključitev odškodnine za negospodarsko škodo („bolečine in trpljenje“), ki je oblika civilne odgovornosti, iz sistema obveznega zavarovanja po nacionalni zakonodaji ni združljiva s prvo, drugo in tretjo direktivo o zavarovanju motornih vozil.
               
            
         
               2.
            
            
               
                  Izključitev odškodnine za negospodarsko škodo („bolečine in trpljenje“), ki je oblika civilne odgovornosti, iz sistema obveznega zavarovanja po nacionalni zakonodaji je dovolj resna kršitev zakonodaje EGP, da lahko pomeni odgovornost države.